Jumal andis mulle kord palves sellise sõna "VAHAKUJUDEST USUJUPATSID" ja tõlgendus sellele oli järgmine: et  meie maal on palju kristlasi, kes on SALAJASED JUMALA USKUJAD ning Jeesuse jüngrid. Aga see on üsna võimatu ettevõtmine armas sõber! Keegi ei saa kanda põues tuld, ilma et riided põleks, sa ei saa varjata Elavat Jeesust, kui Ta elab su südames ja ka valitseb Kuningana su elus. Kas Ta on Kuningas või oled Ta lukustanud oma esikusse, riidekonkusse või keldri lukku, kuni sina oma jumalatu maailma, laial teel käijate ja patuste soosingut - heakskiidu medaleid ja tunnustuse ordeneid püüad kätte saada.